फिल्मी सितारों से थिरके डॉक्टर्स
सिटी रिपोर्टर कोई राजेश खन्ना के अंदाज़ में था, तो किसी ने मुमताज बनकर ठुमके लगाए। यह नज़ारा किसी बॉलीवुड पार्टी का नहीं, बल्कि गांधी मेडिकल कॉलेज (जीएमसी) के एक्स स्टूडेंट्स की एल्मनाय मीट का था। रविवार को 1990 बैच के स्टूडेंट्स कॉलेज कैंपस पहुंचे। 25 सालों बाद पुराने साथियों से मिलने कोई ऑस्ट्रेलिया से आया, तो कोई यूएई से यहां पहुंचा। अमेरिका और यूके से भी कई एक्स स्टूडेंट्स पहुंचे। इस दौरान एक्स स्टूडेंट्स के फैमिली मैम्बर्स ने भी कल्चरल ईवेंट में पार्टिसिपेट किया।
बस, यहां जरूरत है नई तकनीक की
बैच में 70 से अधिक परिवार अपना 25वां साल सेलिब्रेट करने भोपाल आए हैं। यूएसए और यूएई से आए डॉक्टर्स ने बातचीत में देश और विदेश की मेडिकल सर्विसेज़ के बारे में बताया। उन्होंने भारत को नई तकनीकों के मामले में पीछे बताया। ये डॉक्टर्स देश की मेडिकल सर्विस बेहतर करने और वहां से नई तकनीक भारत लाने की कोशिश में भी लगे हुए हैं।
डॉक्टर्स ने दी बेहतर स्वास्थ्य सुविधाअों के लिए अहम सलाह
जीएमसी के 1990 बैचमेट्स के एक्स-स्टूडेंट्स का दिखा नया अवतार
इकलौती महिला सर्जन हूं
यूएई से आईं गेस्ट्रो सर्जन डॉ. ऋतु खरे ने बताया कि यह जानकर खुशी हुई कि मैं बैच की इकलौती महिला सर्जन हूं। इसी बैच के लिवर ट्रांसप्लांट के एक्सपर्ट व उनके पति डॉ. कैसर राजा ने बताया कि कॉलेज के दौरान किसी को पता नहीं था कि हम शादी कर लेंगे। बैच से ऐसी कई जोड़ियां बनी हैं।
हार्ट पेशेंट में जागरूकता जरूरी
यूएसए से आई डॉ. अर्चना सिसौदिया का कहना है कि देश में कार्डियोलॉजी में तकनीक काफी अच्छी है, लेकिन यहां जागरूकता की कमी है। अमेरिका में हार्ट अटैक के 90 मिनट के भीतर स्टंट डाल दिया जाता है, लेकिन भारत में इस मामले में हम काफी पीछे हैं।
ठीक होंगे थैलेसीमिया के मरीज
न्यूयॉर्क में बोन मेरो ट्रांसप्लांट सर्जन डॉ. प्रकाश सतवानी ने कहा, \\\"न्यूयॉर्क की तकनीक अगर भारत में आ जाए, तो थैलीसिमिया के 80 प्रतिशत मरीजों का इलाज संभव हो सकेगा। मैं इस तकनीक को भारत लाने के लिए प्रयासरत हूं।\\\'
कैमरे में संजोई यादें
हर कोई अपनी पुरानी यादों में खोया था। प्रोफेशन की तमाम व्यस्तताओं के बीच इतना सारा समय इनके लिए किसी तोहफे से कम नहीं, इन सभी ने हर पल को एंजॉय किया। किसी ने सेल्फी लेकर वक्त को मोबाइल में कैद किया, तो कोई गपशप से बीते 25 सालों की ढेरों बातें शेयर करता नजर आया।
mag_Deva hin_Deva hin_Deva hin_Deva hin_Deva mag_Deva hin_Deva hin_Deva mag_Deva hin_Deva hin_Deva hin_Deva mag_Deva hin_Deva